ફિલ્મનાં બંને મુખ્ય પાત્ર સતત એક મોરલ ડાઈલેમા-નૈતિક દ્વિધામાં રહે છે, ખાસ કરીને ઈશાન ખટ્ટરનું પાત્ર. પૈસાની સખત જરૂર છે, પણ એ માટે ખોટો રસ્તો અપનાવવો કે કેમ? તક મળ્યે ખૂન કરવાની ઈચ્છા થતી હોય એવા લંપટ માણસની સલામતી પર જ આપણું ભવિષ્ય દાવ પર લાગ્યું હોય, એની ને એના પરિવારની સેવાચાકરી કરવાનો વારો આવે તો? આપણા પર જેણે પૂરેપૂરો વિશ્વાસ મૂક્યો હોય તેની સાથે આપણા સ્વાર્થ ખાતર-આપણી જરૂરિયાત પૂરી કરવા માટે દગો કરવો કે કેમ? પોતાનાં વર્તમાન-ભવિષ્યનાં ઠેકાણાં ન હોય ત્યારે સ્વાર્થી બનવું કે બીજાની મદદ કરવી? જેના પર પૂરેપૂરો ભરોસો મૂક્યો હોય એ જ દગો કરે તો? આવી સતત ચાલતી માનસિક દ્વિધાઓ ફિલ્મને એક બિટર-સ્વીટ ટેસ્ટ આપે છે.